b'\n_START_ARTICLE_\nFunkcionalne zahteve za bibliografske zapise\n_START_PARAGRAPH_\nFunkcionalne zahteve za bibliografske zapise (FZBZ) oziroma po angle\xc5\xa1ko Functional Requirements for Bibliographic Records (FRBR) je konceptualni enitetno-relacijski model bibliografskega univerzuma. Model je razvilo mednarodno bibliotekarsko zdru\xc5\xbeenje (Federation of Library Associations and Institutions IFLA) z namenom u\xc4\x8dinkovitej\xc5\xa1ega zadovoljevanja potreb uporabnikov za razli\xc4\x8dne vrste gradiva in razli\xc4\x8dno uporabo bibliografskih zapisov._NEWLINE_Opravila oz. postopki uporabnika, ki slu\xc5\xbeijo kot osnova za model, so: najdenje entitet, indentifikacija entitete (potrditev, da je entiteta ustrezna iskani oz. primerjava dveh ali ve\xc4\x8d entitet s podobnimi zna\xc4\x8dilnostmi), izbira entitete (ki ustreza uporabnikovim zahtevam glede na vsebino, fizi\xc4\x8dno obliko itd.) in pridobitev opisane entitete oz. dostop do nje (npr. online, izposoja itd.)\n_START_SECTION_\nEntitete prve skupine\n_START_PARAGRAPH_\nDELO:_NEWLINE_je dolo\xc4\x8dena intelektualna ali umetni\xc5\xa1ka stvaritev, je abstraktna entiteta, ki ne obstaja v materialni obliki. Ko govorimo o Homerjevi Iliadi kot o delu, ne mislimo na dolo\xc4\x8deno recitacijo ali besedilo dela, ampak na intelektualno stvaritev, ki le\xc5\xbei z vsemi razli\xc4\x8dnimi izraznimi oblikami dela.(delo: Hlapec Jernej in njegova pravica)_NEWLINE_IZRAZNA OBLIKA:_NEWLINE_je intelektualna ali umetni\xc5\xa1ka izvedba dela v razli\xc4\x8dnih zapisih (zvo\xc4\x8dni, koreografski, alfanumeri\xc4\x8dni,slikovni prikaz...) Vsaka sprememba v izvedbi (npr. iz alfanumeri\xc4\x8dnega zapisa v govorjeno besedo, prevod iz enega jezika v drugega) ali spremembi intelektualne ali umetni\xc5\xa1ke vsebine, pomeni novo izrazno obliko. (izrazna oblika 1: izvirno slovensko besedilo, izrazna oblika 2: angle\xc5\xa1ki prevod z naslovom The bailiff Yerney and his rights, izrazna oblika 3: ruski prevod z naslovom Batrak Ernej i ego pravo ...)_NEWLINE_POJAVNA OBLIKA:_NEWLINE_je fizi\xc4\x8dna izvedba izrazne oblike dela, ki je fizi\xc4\x8dno utele\xc5\xa1ena na ali v mediju kot je papir, avdio ali video trak itd. Ta entiteta obsega \xc5\xa1irok razpon gradiva in vklju\xc4\x8duje knjige, rokopise, zemljevide, serijske publikacije, filme, CD-ROM-e, zvo\xc4\x8dne posnetke itd. Sama pojavna oblika lahko obsega samo en primerek (izvirna umetni\xc5\xa1ka slika, rokopis itd.) ali ve\xc4\x8dje \xc5\xa1tevilo enakih primerkov oz. izvodov._NEWLINE_ENOTA:_NEWLINE_je posamezni primerek pojavne oblike in je konkretna entiteta. Lahko obsega en sam predmet oz. kos (izvod knjige) ali ve\xc4\x8d ( zvo\xc4\x8dni posnetek na treh CD-jih.  _NEWLINE_Po vsebini in fizi\xc4\x8dni oblike se enota ne razlikuje od pojavne oblike. Med enotami iste pojavne oblike, se pa lahko pojavijo razlike, za katere ni odgovoren izdelovalec pojavne oblike. (po\xc5\xa1kodba, avtorjev podpis, posvetilo, ...)\n_START_SECTION_\nEntitete druge skupine\n_START_PARAGRAPH_\nOSEBA:_NEWLINE_Oseba kot entiteta ozna\xc4\x8duje \xc5\xbeivega ali umrlega posameznika France Pre\xc5\xa1ern. Entiteta osebe je povezana z ustvarjanjem ali izvedbo dela (avtorji, skladatelji, umetniki, uredniki, prevajalci, itd.)_NEWLINE_KORPORACIJA:_NEWLINE_Koroporacija kot entiteta obsega delujo\xc4\x8de organizacije (in tudi tiste, ki so \xc5\xbee prenehale z delovanjem), skupine posameznikov in/ali organizacije, ki imajo dolo\xc4\x8deno ime in organizacije, ki delujejo kot politi\xc4\x8dnoteritorialne enote. Ta entiteta vklju\xc4\x8duje tudi sre\xc4\x8danja, kongrese, razstave, konference, razstave, sejme, festivale itd.\n_START_SECTION_\nEntitete tretje skupine\n_START_PARAGRAPH_\nPOJEM:_NEWLINE_Obsega abstraktne predstave in ideje, ki so tema dela: znanstvena podro\xc4\x8dja, stroka, teorije, postopki, itd., na primer ekonomija. Pojem obravnavamo kot identiteto samo, \xc4\x8de dolo\xc4\x8den pojem predstavlja temo dela, na primer tema filozofske raziskave._NEWLINE_PREDMET:_NEWLINE_Obsega razli\xc4\x8dne materialne stvari, ki predstavljajo temo dela: predmeti v naravi, predmeti, ki jih je izdelal \xc4\x8dlovek, predmeti, ki jih ni ve\xc4\x8d. Pojem obravnavamo kot identiteto samo, \xc4\x8de dolo\xc4\x8den pojem predstavlja temo dela, na primer tema znanstvene raziskave._NEWLINE_DOGODEK:_NEWLINE_Obsega razli\xc4\x8dne dogodke: zgodovinske dogodke, \xc4\x8dasovna obdobja itd., ki predstavljajo temo dela. Dogodek obravnavamo kot entiteto samo, \xc4\x8de predstavlja temo dela, npr., tema znanstvene razprave, slike, itd._NEWLINE_KRAJ:_NEWLINE_Obsega razli\xc4\x8dne kraje na Zemlji ali v vesolju, geografske zna\xc4\x8dilnosti, politi\xc4\x8dnoterotorialne enote itd. Pojem obravnavamo kot identiteto samo, \xc4\x8de dolo\xc4\x8den pojem predstavlja temo dela, na primer temo zemljevida, atlasa, turisti\xc4\x8dnega vodnika, itd.'